open-index/open-wikipedia-markdown huggingface dataset:
ברטלן גנדר

**ברטלן גנדר** (בהונגרית: **Göndör Bertalan**; בודפשט, 28 ביולי 1908 – מאוטהאוזן, 28 במרץ 1945) היה צייר, גרפיקאי יהודי-הונגרי שיצירותיו הפכו למפורסמות לאחר שנספה בשואה בגיל 37.

## ביוגרפיה
ברטלן גנדר נולד במשפחה יהודית כבנם של קארוי גנדר ושל הנרייטה פריד. אשתו הייתה אילונה, בתם של שמואל קראוס ושל אנה פוליצר, עמה התחתן ב-2 ביולי 1938 בבודפשט. הוא נרשם למכללה לאמנויות שימושיות, שם היה תלמידו של פרנץ הלבינג. בגיל 19 היגר לאוסטריה ועבד שם כחשמלאי. הוא המשיך שם את לימודיו ב"בית הספר לאמנויות ולאומניות" שנקרא גם "בית הספר לאמנויות שימושיות" (Kunstgewerbeschule). בשנים 1931 וב-1932 עיצב סדרת תחריטי לינולאום על אלה החיים בעוני. מאוחר יותר יצר איורי ספרים וקריקטורות פוליטיות. לאחר האנשלוס חזר לממלכת הונגריה ועבד שוב כמאייר ספרים וכגרפיקאי. הציבור ההונגרי התוודע לרישומי הגיר המיוחדים שלו במסגרת פעילות האמנות שהיוצרים היהודים הורשו לפעול דרכה בתקופת השואה, דרך אומיקה - ההתאחדות הלאומית היהודית-הונגרית לחינוך. משנת 1941 ואילך נלקח לשירות העבודה מספר פעמים (עבודות כפייה לגברים יהודים במסגרת הצבא ההונגרי). הוא נלקח לטרנסקרפטיה לחזית המזרחית באוקראינה משם שלח לאשתו את הקריקטורות המצוירות שלו בעיפרון. לאחר כניסת הוורמכט לממלכת הונגריה (מבצע מרגרטה), הוא גורש תחילה למחנה ההשמדה אושוויץ ולאחר מכן הועבר למאוטהאוזן, שם מצא את מותו באביב 1945.

בחלוף השנים, לאחר מותו, הוכרה יצירתו המיוחדת והחשובה ותערוכה של עבודותיו הוצגה בגלריה הלאומית של הונגריה שבע עשרה שנים לאחר מותו (1962).

## ראו גם
* לקסיקון אמנות. עורכת אחראית אדית לייטה (הוצאה בודפשט Akadémiai Kiadó, 1965-1968).
* לקסיקון חדש של רוואי. עורך ראשי. אישטוואן קולגה טרשוי. סקסארד, הוצאת באביץ' 1996.
* סיטה סבולץ': דרכים מהגיהנום. יהודים-הונגרים שגורשו לאוסטריה שסופחה (בשנים 1944–1945) 1991.
* לקסיקון ביוגרפי הונגרי חדש. עורך ראשי. לאסלו מרקו. בודפשט, מועדון הספר ההונגרי
* גאבור א. פוגאן : GB (בודפשט 1947);
* Anna Oelmacher: (Göndör Bertalan Memorial Exhibition, בודפשט, 1962)

## לקריאה נוספת
* 
* 
* 
* 
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש. 1967)
* 

## קישורים חיצוניים
* ברטלן גנדר ב-Center for Jewish History
* שנים עשר מציוריו/איוריו של ברטלן גנדר
* מגילת אסתר בתרגום להונגרית על ידי ד"ר מור שוורץ עם איוריו של ברטלן גנדר
* קיץ בדנמרק. איורו של ברטלן גנדר

## הערות שוליים

קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:משתתפי פעילות האומנות אומיקה
קטגוריה:בודפשט: אישים
קטגוריה:ציירים הונגרים
קטגוריה:יהדות בודפשט
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז אושוויץ
קטגוריה:נספים במחנה הריכוז מאוטהאוזן
קטגוריה:הונגרים שנולדו ב-1908
קטגוריה:הונגרים שנפטרו ב-1945
קאי לווינס

**קאי לווינס** (באנגלית: **Kai Lewins**; נולד ב-27 בנובמבר 2001) הוא שחקן אוסטרלי.

## ביוגרפיה
לווינס נולד בסידני, ניו סאות' ויילס, אוסטרליה.

## קריירה
בשנת 2011 שיחק בסדרת הטלוויזיה האוסטרלית "Wild Boys". בשנת 2013 שיחק בשלושה פרקים בעונתה הראשונה של קומדיית הטלוויזיה האוסטרלית "The Elegant Gentleman's Guide to Knife Fighting". לווינס שיחק בכמה סרטים קצרים.

בשנת 2014 שיחק בסרט הטלוויזיה של הערוץ האוסטרלי ABC, "Carlotta", ביוגרפיה על קרלוטה (אנ') כוכבת קברט טרנסג'נדרית ידועה מניו סאות' ויילס.

בשנת 2017 שיחק בפרק של הסדרה "Pulse". שנה לאר מכן שיחק בסרט הקולנוע "סלסט" .

בשנת 2020 שיחק בסרט הקולנוע "Moon Rock for Monday" בו כיכב ג'ורג' פולאר.

בשנת 2021 לוהק לווינס לתפקיד ראשי של ארי גיבסון בסדרת הטלוויזיה "הקיץ של סאמר" המשודרת בנטפליקס. בספטמבר 2022 פורסם כי לווינס ישחק בתפקיד ראשי גם בעונתה השנייה של הסדרה.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-2001
אריה זריצקי

**אריה זריצקי** (נולד ב-6 ביוני 1942) הוא מיקרוביולוג ישראלי בתחום הבקטריולוגיה.

## ביוגרפיה
אריה זריצקי נולד וגדל בתל אביב לבצלאל זריצקי ורחל זריצקי לבית פולונסקי, אח לאדריכלית ארנונה אקסלרוד. אריה נקרא על שם דודו מצד אימו, אריה פולונסקי שנרצח על ידי האצ"ל בגלל חשד שהלשין על חבריו לבריטים (שמו טוהר לאחר שנים רבות). לאחר שירות צבאי בחיל ההנדסה ולימודים אקדמיים עבר להתגורר בבאר שבע.

זריצקי השלים את לימודיו לתואר ראשון בגנטיקה ובביוכימיה ותואר שני בגנטיקה באוניברסיטה העברית בירושלים (1966). את הדוקטורט השלים באוניברסיטת לסטר באנגליה (1971) תחת הנחייתו של רוברט (בוב) פריצ'רד בנושא שכפול DNA וחלוקת התא. לאחר מחקר בתר-דוקטור בקופנהגן, דנמרק, בנושא בקרת גדילה בחיידקים, הצטרף לסגל האקדמי של אוניברסיטת בן-גוריון בנגב (1973).

## פעילות מדעית ואקדמית
מחקריו של זריצקי מתמקדים בשני תחומים של בקטריולוגיה: מדע בסיסי, יישומי, ושילובים שונים ביניהם; הדברה של חרקים מזיקי חקלאות ומעבירי מחלות באמצעות חיידקים שמייצרים רעלנים ייחודיים נגדם מחד, והבנת הפיזיולוגיה של חיידקים והווירוסים שלהם (בקטריופאג', באנגלית bacteriophages) מאידך. מחקריו הבסיסיים מתמקדים בהבנת הקשר בין חלוקת תא החיידק וקביעת ממדיו לבין הכפלת הנוקליאואיד שלו, וכן ביחסי הגומלין בין החיידקים והוירוסים שלהם. מחקריו היישומיים עוסקים בהדברה ביולוגית של זחלי יתושים, והובילו לפתיחה של חברת הזנק בשם Bio San Ltd, שלאחר מכן נסגרה משום שלא היה ניתן לקבל אישור לבחון את החיידקים הטרנסגניים בניסויי שדה. בשנת 2012 פרש לגמלאות, אך המשיך לעסוק במחקר. זריצקי זכה בכ-40 מענקי מחקר ופרסם למעלה מ-130 מאמרים בכתבי-עת מדעיים לאורך השנים.

זריצקי כיהן כראש המחלקה למדעי החיים וכמשנה-דיקאן הפקולטה למדעי הטבע באוניברסיטת בן-גוריון בנגב.ממוזער|קורות חייו של פרופסור אריה זריצקי, בדגש על פעילותו המדעית והאקדמית

## פעילות ציבורית
זריצקי היה חבר ההנהלה של חוג הפרופסורים לחוסן מדיני וכלכלי. בשנים האחרונות מתנדב בארגון השומר החדש בדרום הר חברון.

## חיים אישיים
זריצקי מתגורר בלהבים. נשוי להילה זריצקי, יועצת חינוכית בגמלאות, ולהם שלושה ילדים.

## קישורים חיצוניים

* 

* Open Researcher and Contributor ID

## הערות שוליים

2022 06
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת לסטר
קטגוריה:מיקרוביולוגים ישראלים
קטגוריה:סגל אוניברסיטת בן-גוריון בנגב: מדעי החיים
קטגוריה:להבים: אישים
קטגוריה:חיילי חיל ההנדסה הקרבית
קטגוריה:חברי חוג הפרופסורים לחוסן מדיני וכלכלי
קטגוריה:ישראלים שנולדו ב-1942
איימן אז'יל

**איימן אז'יל** (בגרמנית: **Ayman Azhil**; נולד ב-10 באפריל 2001 בדיסלדורף שבגרמניה) הוא כדורגלן גרמני המשחק בעמדת הקשר בקבוצת בורוסיה דורטמונד.

הוא נולד בדיסלדורף למשפחה בעלת שורשים ממרוקו.

## קריירת מועדונים
אז'יל גדל במחלקת הנוער של באייר לברקוזן. ב-31 באוגוסט 2020 הושאל למשך שתי עונות לוואלבייק מליגת העל ההולנדית. ב-17 באוקטובר הוא ערך את הופעת הבכורה שלו במועדון, בניצחון 0–1 על הראקלס אלמלו במסגרת הליגה לעונת 2020/2021. הוא ערך 50 הופעות ליגה במדי המועדון במשך תקופת ההשאלה.

ביולי 2023 חתם בבורוסיה דורטמונד.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באייר לברקוזן
קטגוריה:כדורגלני הרקולס אליקנטה
קטגוריה:כדורגלני בורוסיה דורטמונד
קטגוריה:גרמנים שנולדו ב-2001
הקיץ של סאמר

**הקיץ של סאמר** (באנגלית: **Surviving Summer**) היא דרמת נעורים אוסטרלית המשודרת בנטפליקס. העונה הראשונה עלתה לראשונה ב-3 ביוני 2022 והיא מורכבת מ-10 פרקים. בנובמבר 2022 חודשה הסדרה לעונה שנייה.ב-15 בספטמבר 2023 הוקרנה העונה השנייה בנטפליקס והיא מורכבת מ-8 פרקים.

## עלילה
נערה סוררת מברוקלין, סאמר טורז (סקיי כץ), נשלחת לגור עם חברי משפחה בעיירה הקטנטנה שורהייבן השוכנת על דרך האוקיינוס הגדולה, בויקטוריה, אוסטרליה. סאמר מתאהבת בעיירה, באנשים ובגלישה.

## הפקה
הסדרה נוצרה על ידי ג'ואנה ורנר וג'וש מייפלסטון. ג'וש מייפלסטון, מריקה הארדי, מגדה ווזניאק, קייר ווילקינס, ג'מה קרופטס וקרסטי פישר משמשים ככותבים. בן צ'סל משמש כבמאי, כאשר גם סיאן דייוויס ושרלוט ג'ורג' ביימו פרקים כמה בעונה הראשונה. ג'ואנה ורנר וסטיוארט מנזיס משמשים כמפיקים בפועל.  

## שחקנים ודמויות
* סקיי כץ בתפקיד סאמר טורז, נערה מרדנית מברוקלין, ניו יורק, שנשלחת להתגורר עם חברי משפחה בעיירה הקטנטנה שורהייבן.
* קאי לווינס - ארי גיבסון
* ליליאנה בוריי -פופי טטנוי
* ז'ואו מריניו -מרלון סוסה
* סוואנה לה ריין -בודי מרסר
* כריס אלסיו - מאנו, מאמן גלישה
* דסטין קלייר ואדריאן פיקרינג אשר בביתם בשורהייבן מתארחת סאמר
* ג'קסון גלאגר - בקס

## קישורים חיצוניים

* 

## הערות שוליים

קטגוריה:תוכניות טלוויזיה באנגלית
קטגוריה:סדרות נעורים אוסטרליות
קטגוריה:נטפליקס: תוכניות וסדרות
קטגוריה:דפים עם תרגומים שלא נסקרו
נועם גמון

**נועם גמון** (נולד ב-8 במרץ 1997) הוא כדורגלן ישראלי המשחק בעמדת המגן במ.ס. דימונה.

## קריירה
גמון גדל במחלקת הנוער של הפועל באר שבע. ב-16 באוגוסט 2015 ערך את הופעת הבכורה שלו בקבוצה הבוגרת בתיקו 0–0 למכבי נתניה במסגרת גביע הטוטו.

ב-31 בינואר 2017 הושאל להפועל עפולה מהליגה הלאומית עד תום העונה. ב-6 בפברואר 2017 ערך את הופעת הבכורה שלו בתיקו 0–0 מול הפועל עכו אצטדיון העירוני עכו. עד סוף העונה, גמון ערך 14 הופעות בליגה לאומית. בעונת 2017/2018 האריך את חוזהו בעפולה לעונה נוספת. ב-6 בדצמבר 2017 זכה עם הקבוצה בגביע הטוטו לאומית, לאחר ניצחון 3–0 על הפועל רמת גן באצטדיון גרונדמן. עד סוף העונה רשם 34 הופעות ליגה. בעונת 2018–19 הושאל גמון להפועל עפולה עד תום העונה מהליגה לאומית. גמון רשם 20 הופעות ליגה ועוד שלוש הופעות בגביע המדינה, ועזר להפועל עפולה לסיים בראש הטבלה.

ב-11 ביולי 2019, הושאל גמון להפועל כפר סבא מליגת העל עד לסיום העונה. בסיום העונה חזר לבאר שבע ובמהלך העונה הושאל להפועל רעננה מהליגה הלאומית.

ב-4 בינואר 2023 הושאל למ.ס. דימונה מליגה א'.

## תארים
; הפועל באר שבע
*גביע הטוטו: 2016/2017

; הפועל עפולה
*גביע הטוטו לאומית: 2017/2018

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל עפולה
קטגוריה:כדורגלני הפועל כפר סבא
קטגוריה:כדורגלני הפועל רעננה
קטגוריה:כדורגלני מועדון ספורט דימונה
קטגוריה:בוגרי תיכון מקיף ו' (באר שבע)
קטגוריה:ישראלים שנולדו ב-1997
ברובייקר

**ברובייקר** (**Brubaker**) הוא סרט דרמה אמריקאי משנת 1980 בבימויו של סטיוארט רוזנברג, עם רוברט רדפורד בתפקיד הראשי.

התסריט מבוסס על ספרם של טום מורטון  וג'ו היימס על שערוריית בית כלא בארקנסו אותה חשף מורטון כשהיה מפקד בית כלא ב-1967 ובעקבותיו פוטר.

כותבי התסריט וולטר דיכטר וארתור רוס היו מועמדים לפרס אוסקר לתסריט המקורי הטוב ביותר.

## תקציר העלילה
הנרי ברובייקר (רוברט רדפורד) מתמנה למפקד בית הסוהר "ווייקפילד" (שם פיקטיבי) בארקנסו. לפני היכנסו לתפקיד הוא נכנס לבית הסוהר כאסיר מוסווה כדי ללמוד מקרוב מה הולך שם. תוך זמן קצר הוא עד להתעללות באסירים, הצלפות בפומבי ללא סיבה, עבודת אסירים כעבדים במנסרה גדולה ובחוות פרטיות, חוסר במזון, אוכל מעופש ומלא תולעים וכל זה בניגוד לכמויות המזון שנקנות. רופא הכלא דורש תשלום מהאסירים על טיפולים.

בית הכלא מנוהל בשיטת "אסירים נאמנים" (Trusties) שהם למעשה אסירים שקבלו זכויות יתר לפקח על חבריהם האסירים וחלק מהם אף מושחתים ואכזרים (כמו קאפוס).

חלק מהאסירים נמצאים בצינוק ואחד מהם וולטר (מורגן פרימן) מעורר שביתה על מצבם.

ברובייקר מגלה את זהותו לתדהמתם של האסירים ומתחיל לעבוד כמנהל הכלא. הוא אוסף את האסירים ומודיע על ביטול ההצלפות. לאסירי הצינוק הוא מאפשר טיול יומי כדי שראייתם לא תיפגע.

תוך זמן קצר הוא רוכש לו אויבים ובעיקר חברי הוועד המנהל ובראשם ג'ון דיץ' (מארי המילטון) שרוים בבית הכלא מקור הכנסה טוב. את המושל מייצגת בוועד ליליאן גריי (ג'יין אלכסנדר) שמעריכה את מעשיו של ברובייקר אבל מזהירה אותו ממעשים פזיזים. הוא מפטר את הרופא המושחת ומפסיק את הקשר עם בעל המנסרה שמציע לו שוחד.

חלק מהאסירים הנאמנים עוזרים לברוקייר ובראשם קומבס (יפת קוטו) ובולן (דייוויד קית'). לעומת זאת יו ראוץ' (טים מקינטייר) מתנגד לו בעיקר לאחר שברובייקר גילה מחסן גדול של מזון שנלקח מבית הסוהר באישור ההנהלה. הוא מחרים את המזון ומעלה באש את המחסן.

האסיר אברהם קוק (ריצ'רד וורד) מגלה לו כי הוא יושב כבר 38 שנים אף על פי שנדון ל-35 שנים. באותה שיחה הוא מגלה לו גם כי בעבר שימש כבונה ארונות מתים וכי בשטח בית הכלא קבורים אסירים שנרצחו ואיש אינו יודע על כך. למחרת נמצא קוק תלוי מול משרדו של ברובייקר. הוא נרצח על ידי האסיר הנאמן ראוץ'. ברובייקר יוצא למרדף אחריו עם הנאמן בולן ובסוף הם נתקלים בו ובחילופי האש נהרגים בולן וראוץ'.

ברובייקר מגייס את האסירים לחפור במקום אותו ציין קוק והם מוצאים ארונות ובהם אסירים שנרצחו. ברובייקר מעיד בפני הוועד אבל הם דוחים אותו ומפטרים אותו. מושל המדינה לא מתערב.

למקום מגיע המנהל החדש המכנס את כל האסירים ומודיע להם על יד קשה שינהיג. ברובייקר יוצא ממשרדו כשכל האסירים מוחאים לו כפיים למרות צעקותיו של המפקד החדש.

בסוף הסרט נכתב כי "שנתיים לאחר פיטורו של ברובייקר הגישו 24 אסירים ובראשם דיקי קומבס תביעה נגד בית הסוהר ווייקפילד. בית המשפט קבע שבית הסוהר נוהל בחריגות מההנחייות והורה על רפורמה או סגירה. מושל המדינה לא נבחר מחדש".

## צוות השחקנים

## קישורים חיצוניים

*ברובייקר, באתר TCM
*קדימון לברובייקר, באתר יוטיוב
*סצנת הצלפה, באתר יוטיוב
*סצנת הפיטורין של ברובייקר, באתר יוטיוב
*הסצנה הסופית (מחיאות הכפיים), באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1980
קטגוריה:סרטים אמריקאיים
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים מבוססי ספרים
קטגוריה:סרטי רוברט רדפורד
קטגוריה:סרטי בית סוהר אמריקאים
קטגוריה:סרטי סטיוארט רוזנברג
אליפות ישראל באתלטיקה 1972

**אליפות ישראל באתלטיקה** נערכה באצטדיון רמת גן במשך שלושה ימים מ-8 ביולי ועד 10 ביולי 1972.

## האתלטיות המצטיינות
* אסתר רוט שחמורוב (הפועל תל אביב), זכתה ב-3 מדליות זהב, בריצת 100 מטר, בריצת 200 מטר ובריצת 100 מטר משוכות
* אביבה בלס (הפועל פתח תקווה), זכתה בשתי מדליות זהב, בריצת 400 מטר ובריצת 800 מטר
* מירה בולבה (הפועל עמק חפר), זכתה בשתי מדליות זהב, בהדיפת כדור ברזל ובזריקת דיסקוס

## האתלטים המצטיינים
* עמיר כחולי (הפועל רמת גן), זכה בשתי מדליות זהב, בריצת 100 מטר ובריצת 200 מטר
* יובל וישניצר, זכה בשתי מדליות זהב, בריצת 1500 מטר ובריצת 5000 מטר
* יהודה לבקוביץ' (הפועל רמת גן), זכה בשתי מדליות זהב, בריצת 110 מטר משוכות ובקפיצה משולשת

## שיאים ישראלים
* הפועל רמת גן קבעה בריצת שליחים 4x100 מטר שיא ישראלי חדש לאגודות של 42.8 שניות
* מכבי תל אביב (מירית ולטמן, עדנה גורני, בתיה חלפון ואורה פינטו) קבעה בריצת שליחות 4x400 מטר שיא ישראלי חדש של 4:03.4 דקות

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 
* 
* 
* 
* 

## הערות שוליים

קטגוריה:1972 בישראל: ספורט
קטגוריה:אליפויות ישראל באתלטיקה
קטגוריה:רמת גן: תחרויות ספורט
אלוון (זמר)

**אלכסיס מורבן רויז** (בצרפתית: **Alexis Morvan-Rosius**; נולד ב-17 במרץ 1993), הידוע בשם הבמה **אלוון** (**Alvan**), הוא זמר-יוצר צרפתי. הוא ייצג את צרפת באירוויזיון 2022, יחד עם הלהקה הצרפתית, אהז, עם השיר "Fulenn".

## אירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. הוא הגיע, יחד עם הלהקה, למקום ה-24 בגמר.

כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בראיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון.

## דיסקוגרפיה
### אלבומי אולפן
* 2022: *Magma*

### מיני-אלבומים
* 2016: *Home*
* 2017: *La ballade*

## קישורים חיצוניים

## הערות שוליים

קטגוריה:משתתפי אירוויזיון 2022
קטגוריה:נציגי צרפת באירוויזיון
קטגוריה:זמרים-יוצרים צרפתים
קטגוריה:זמרים צרפתים
קטגוריה:פזמונאים צרפתים
קטגוריה:צרפתים שנולדו ב-1993
אלכסנדר נבזורוב

**אלכסנדר גלבוביץ' נבזורוב** (ברוסית: **Александр Глебович Невзоров**; נולד ב-3 באוגוסט 1958) הוא איש ציבור סובייטי, רוסי ואוקראיני, בלוגר, עיתונאי, כתב, מגיש טלוויזיה, במאי, תסריטאי ומפיק סרטים תיעודיים, פובליציסט. חבר הדומה הממלכתית של הפדרציה הרוסית של ארבעה כינוסים (2007-1993).

## ביוגרפיה
נבזורוב נולד ב-3 באוגוסט 1958 בלנינגרד. הוא גדל אצל סבתו ואמו. סבא מצד האם - גנרל של המשרד הסובייטי לביטחון המדינה גאורגי ולדימירוביץ' נבזורוב - עמד בראש המנהלת של המשרד הסובייטי לביטחון המדינה למלחמה בשוד של הרפובליקה הסובייטית הסוציאליסטית הליטאית בשנים 1946–1955.

מאז 1983 נבזורוב עבד בטלוויזיה של לנינגרד. זכה לפרסום בסוף שנות ה-80 כיוצר ומנחה התוכנית "600 שניות" .

ב-22 במרץ 2022, מחלקת החקירות הראשית של ועדת החקירות של רוסיה, פתחה תיק פלילי נגד נבזורוב על הפצה לציבור במסווה של דיווחים מהימנים של מידע כוזב בכוונה על פעולות הכוחות המזוינים של הפדרציה הרוסית.

ב-22 באפריל 2022, משרד המשפטים של רוסיה הכניס את נבזורוב לרשימה של "סוכנים זרים" בתקשורת ההמונים.

ב-3 ביוני 2022 נשיא אוקראינה וולודימיר זלנסקי העניק אזרחות אוקראינית לנבזורוב ולאשתו.

ב-1 בפברואר 2023 נידון נבזורוב שלא בפניו על ידי בית המשפט הנפתי בסמאני של מוסקבה ל-8 שנות מאסר בפרשת "זיופים צבאיים".

## קישורים חיצוניים

* 

## הערות שוליים

קטגוריה:עיתונאים רוסים
קטגוריה:פובליציסטים רוסים
קטגוריה:פוליטיקאים רוסים
קטגוריה:חברי הדומה הממלכתית
קטגוריה:מפלצת הספגטי המעופפת
קטגוריה:יוטיוברים רוסים
קטגוריה:מנחי טלוויזיה רוסים
קטגוריה:תסריטאים רוסים
קטגוריה:אתאיסטים רוסים
קטגוריה:אנשים שהוכרזו ברוסיה ככלי תקשורת — "סוכנים זרים"
קטגוריה:סובייטים שנולדו ב-1958
המאסטרו (סרט, 2023)

**המאסטרו** (באנגלית: **Maestro**) הוא סרט דרמה ביוגרפי אמריקאי המבוסס על חייו של ליאונרד ברנשטיין, המבוים על ידי בראדלי קופר על פי תסריט שכתב יחד עם ג'וש סינגר. הסרט מופק על ידי מרטין סקורסזה, סטיבן ספילברג וטוד פיליפס, וכן על ידי קופר עצמו, שמככב בסרט לצדם של קארי מאליגן וג'רמי סטרונג.

הסרט עלה לשידור בשירות הזרמת המדיה "נטפליקס" ב-20 בדצמבר 2023.

## תקציר העלילה
עלילת הסרט עוסקת בחייו של המלחין ליאונרד ברנשטיין, תוך התמקדות בנישואיו לשחקנית הצ'יליאנית פליסיה מונטאלגרה.

## צוות השחקנים והדמויות
* בראדלי קופר – **[[ליאונרד ברנשטיין]]**
* קארי מאליגן – **[[פליסיה מונטאלגרה]]**
* ג'רמי סטרונג – **ג'ון גרואן**
* מאט בומר – ****
* מאיה הוק – **ג'יימי ברנשטיין**
* סם ניבולה – **אלכסנדר ברנשטיין**

## הפקה
### פיתוח
במקור, הסרט היה בתהליכי פיתוח ב"סרטי פרמאונט", כאשר נמסר על כוונתו של הבמאי מרטין סקורסזה לביים את הסרט. במאי 2018, נמסר כי השחקן בראדלי קופר יחליף את סקורסזה במלאכת בימוי הסרט, לאחר שזה האחרון עזב על מנת לביים את הסרט "האירי"; אף על כן, אושר כי סקורסזה יהיה אמון על הפקת הסרט לצדם של טוד פיליפס וסטיבן ספילברג. עוד נמסר כי בתחילה ספילברג שקל לביים את הסרט, ופנה לקופר עבור משא ומתן על גילום דמותו של ברנשטיין, אך הציע לו בנוסף גם את מלאכת הבימוי לאחר עליית הסרט "כוכב נולד". בינואר 2020, נמסר כי זכויות ההפקה עברו ל"נטפליקס".
### ליהוק
בספטמבר 2020, נמסר על ליהוקה של קארי מאליגן לצוות השחקנים. כמו כן, הוכרז כי הצילומים יחלו באביב 2021. באוקטובר, נמסר על ליהוקו של ג'רמי סטרונג לצוות השחקנים. במרץ 2022, נמסר כי מאט בומר נכנס למשא ומתן על הצטרפות לצוות השחקנים. באפריל 2022, אושר ליהוקו של בומר, לצד הכרזה על ליהוקה של מאיה הוק.
### צילומים
צילומי הסרט התעתדו להתחיל ב-5 באפריל 2021 בלוס אנג'לס, אולם החלו במאי 2022. הצילומים מתקיימים בטנגלווד ובניו יורק.

## ביקורות
עם הקרנת הסרט בבכורה בפסטיבל ונציה, הוא החל לצבור תאוצה כמועמד פוטנציאלי לעונת הפרסים. הופעתה של קארי מאליגן זכתה לשבחים, במיוחד על הצגתה של אישה הכלואה בחיים של סודיות בצל בעלה. גם הופעתו של בראדלי קופר בסרט מצוינת לחיוב. הגילום שלו משלב אלמנטים המזכירים את דניאל דיי-לואיס ב"לינקולן" וחואקין פיניקס ב"ג'וקר". ההופעה של קופר נחשבת למועמדת פוטנציאלית לפרס המשחק הראשון שלו. הסרט נתפס גם כצעד משמעותי עבור קופר כבמאי. סגנון הבימוי שלו בסרט, משלב אלמנטים של חוויה מוזיקלית וגישה בסגנון תיעודי.

### ביקורת נגד אנטישמיות
עם חשיפת תמונות ראשונות המציגות את המהפך שעבר קופר על מנת להיכנס לנעליו של ברנשטיין, השימוש של קופר באף תותב לצורך התפקיד ספג ביקורת נוקבת ממעריציו היהודים, שתפסו את הדבר כקריקטורה אנטישמית, שכן קופר אינו יהודי ולא השתמש בתותבות לצורך גילום דמויות אחרות, כגון ג'וזף מריק (הידוע גם בשם איש הפיל) או כריס קייל. אחרים טענו כי לגילום דמותו של ברנשטיין היה על הפקת הסרט ללהק שחקן בולט ממוצא יהודי, דוגמת ג'ייק ג'ילנהול. על אף שהבמאי היהודי סטיבן ספילברג נמנה עם מפיקי הסרט.

## פרסים ומועמדויות

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטי דרמה אמריקאיים
קטגוריה:סרטי דרמה רומנטית אמריקאיים
קטגוריה:סרטים אמריקאיים משנת 2023
קטגוריה:סרטים ביוגרפיים אמריקאיים
חיימה מרטין

**חיימה מרטין** (בספרדית: **Jaime Martín**; נולד ב-1 בספטמבר 1965) הוא מנצח וחלילן ספרדי.

## ביוגרפיה
חיימה מרטין נולד בעיר סנטנדר שבספרד. מרטין החל את לימודי המוזיקה שלו בנגינה בחליל צד בגיל 8, והפך לחבר בתזמורת הנוער הלאומית של ספרד בגיל 13. הוא היה תלמידו של אנטוניו אריאס במדריד ואחר כך אצל פול וריי בהאג. 

הוא החל את הקריירה שלו כחלילן ראשי באקדמיה של סנט מרטין בשדות, והתזמורת הפילהרמונית המלכותית. הוא היה חלילן ראשי בתזמורת הפילהרמונית של לונדון במשך 3 שנים ועבד באופן קבוע כחבר בתזמורת הקאמרית של אירופה. 

ב-1991 ערך את הופעת הבכורה שלו כסולן בקרנגי הול עם הקונצ'רטו לחליל מאת נילסן. הוא הקליט מוזיקה קאמרית עם אנסמבל גאודי, רביעיית המיתרים של ברינדיזי, פנחס צוקרמן ואחרים. הוא חבר מייסד של תזמורת קאדאקס. ב-1998 הוא הפך למורה לחליל בקולג' המלכותי למוזיקה שבלונדון.

חיימה מרטין הפך למנצח ראשי של תזמורת קאדאקס בשנת 2011. ביולי 2012, הפך מרטין ליועץ האמנותי של התזמורת הסימפונית של יבלה. ב-1 ביולי 2013 הוא הפך למנצח הראשי של התזמורת, עם חוזה ראשוני של 4 שנים. בספטמבר 2015, האריכה התזמורת את חוזהו עד 2020. החוזה הנוכחי שלו עם תזמורת יבלה הוא עד 2022. הוא הקליט באופן מסחרי עם התזמורת עבור לייבלים כמו אונדין.

מרטין ניצח לראשונה על התזמורת הסימפונית הלאומית של אירלנד בספטמבר 2016. לאחר שלוש הופעות חוזרות של ניצוח אורח, בינואר 2018, הודיעה התזמורת על מינויו של מרטין למנצח הראשי הבא שלה, החל מעונת 2019–2020, עם חוזה ראשוני לשלוש שנים. מרטין סיים את תפקידו בתזמורת בשנת 2024.

בספטמבר 2017, ניצח חיימה מרטין לראשונה על התזמורת הקאמרית של לוס אנג'לס. על בסיס הופעה זו, בפברואר 2018, התזמורת מינתה את מרטין למנהל המוזיקלי הבא שלה, החל בעונת 2019–2020, עם חוזה ראשוני לשלוש שנים. ביוני 2021, תזמורת לוס אנג'לס הודיעה על הארכת חוזהו של מרטין עד 2027.

מרטין ניצח לראשונה על התזמורת הסימפונית של מלבורן ביוני 2019, וחזר להופעת ניצוח אורח נוספת בפברואר 2021. ביוני 2021, תזמורת מלבורן הודיעה על מינויו של מרטין למנצח הראשי הבא שלה, החל משנת 2022.

מרטין הזמין בכורה ליצירות של אלן ריד, אנדרו נורמן, מיסי מזולי, דריק ספיבה, אלברט שנלצר וחואן פבלו קונטררס. הוא עמית בקולג' המלכותי למוזיקה בלונדון.

### חייו האישיים
מרטין נשוי לרייצ'ל גוך, נגנית הבסון הראשית של התזמורת הסימפונית של לונדון. לבני הזוג יש שני בנים והם מתגוררים בלונדון.

## קישורים חיצוניים
* 
* 

קטגוריה:מנצחים ספרדים
קטגוריה:מוזיקאים ספרדים
קטגוריה:חלילנים
קטגוריה:ספרדים שנולדו ב-1965
קרבן (אלבום)

**קרבן** הוא אלבום סולו של הזמר החסידי-אמריקאי בערי וועבער.

האלבום יצא לקראת חג השבועות ה'תשפ"ב (2022) והוא כולל 12 רצועות. באלבום לחנים מהאחים בלומשטיין, מבערי עצמו ומליפא שמלצר, מוישי קליין, מוטי אילוביץ, הרשי ויינברגר, פינקי ובר, מאיר אדלר ויוסי גרין. על העיבוד המוזיקלי שמילי אונגר, מאיר אדלר, הרשי גינסבער, נפתלי משה שניצלר, מוישי קליין, ניר גרף, אברומי ברקו, דוד איכלוביץ, משה לאופר ומונה רוזנבלום.

ב-10 במרץ 2022 יצא הסינגל-קליפ הראשון מהאלבום בשם **פרשה**. בחודש נובמבר 2022 הוציאו הזמרים מוטי ויזל ושרוליק קלצקין יחד עם מקהלת מלכות קאבר לשיר "מאן דיהיב" בשם "גם ציפור".

## רשימת רצועות

## השתתפו בהקלטות
* בערי וועבער
* שמילי אונגר
* יוסי גליק
* מקהלה ומקהלת הילדים **שבח**
* מונה רוזנבלום
* מקהלת **מנגן**
* יוני הלברשטם
* גרשי שורץ
* רביד קשתי

## קישורים חיצוניים
* 
* 
* 

## הערות שוליים

קטגוריה:אלבומים חסידיים
קטגוריה:אלבומים ביידיש
קטגוריה:אלבומים בעברית
PBS Kids

**פי.בי.אס קידס** (באנגלית: **PBS kids**) הוא ערוץ טלוויזיה אמריקאי חינוכי לילדים ונוער שהוקם ב-14 ביולי 1994, כאשר הוא בבעלות חברת PBS.

## היסטוריה
PBS שידרה תוכניות לילדים כמו רחוב סומסום, שכונת מיסטר רוג'רס (וגם את הסדרה השנייה שלה טיגי הטיגריס) וקשת קשת; לפני 1993, תוכניות אלו שודרו תחת מיתוג כללי של PBS. באוגוסט 1993, PBS הציגו מיתוג חדש לתוכניות הילדים שלהם הכוללות את "The P-Pals" (בעברית: דמויות ה - פ), דמויות מונפשות המעוצבות כמו לוגו PBS שעודדו מיומנויות כמו איסוף מידע, הערכה עצמית, שיתוף פעולה והשגת יעדים במודעות ביניים שפותחו במיוחד. המסגרת ל-PBS Kids הוקמה כחלק מיוזמת "מוכן ללמוד" של PBS, פרויקט שנועד להקל על הגישה של תכנות חינוכיות לגיל הרך לילדים מוחלשים. ב-11 ביולי 1994, PBS ארזו מחדש את התוכניות החינוכיות של הילדים הקיימות שלהם כגוש חדש בשם "PTV", המשודר ב-11 תחנות חברות בעת ההשקה. בנוסף לתכנות חינוכיות מתוכננות, PTV שילבה גם תוכן ביניים עם ה-P-Pals בעולם הבדיוני שלהם "PTV Park" לילדים צעירים יותר. ילדים מבוגרים יותר היו ממוקדים עם מודעות ביניים של לייב אקשן וסרטוני מוזיקה.

## תוכניות של PBS Kids ששודרו בישראל
חלק מתכני הערוץ שודרו בישראל בערוצים שונים, ביניהם ערוץ הילדים, לוגי, כאן חינוכית וערוץ הופ!, להלן רשימה הכוללת חלק מהן:
* ארתור (Arthur) (משודר גם בערוץ הילדים ולוגי)
* אוטובוס הקסמים (The Magic School Bus) (משודר גם בערוץ הילדים ולוגי)
* קאיו (Caillou) (משודר גם בערוץ הופ!)
* קליפורד (Clifford the Big Red Dog) (משודר גם בערוץ הופ!)
* רחוב סומסום (Sesame Street) (בארצות הברית משודר ב-PBS kids, בבריטניה משודר ב-CBeebies ובישראל משודר בערוץ הופ!)
* אחים וחיות אחרות (Wild Kratts) (משודר גם בערוץ לוגי)
* ג'ורג' הסקרן (Curious George) (משודר גם בלוגי ויויו)
* דן מדען (Sid the Science Kid)
* טלטאביז (Teletubbies)
* טלטאביז בכל מקום (Teletubbies Everywhere)
* מרדף ברשת (Cyberchase)
* טימותי הולך לבית הספר (Timothy Goes to School)
* משפחת דובישטיין (The Berenstain Bears)
* שירי אוהבת ללמוד (Betsy's Kindergarten Adventures)
* יוצאים לטיול עם חתול תעלול (The Cat in the Hat Knows a Lot About That)
* טיגי הטיגריס (Daniel Tiger's Neighborhood)
* בית הספר לגיבורים (Hero Elementary)
* יוצאים לחקור עם אלינור (Elinor Wonders Why)
* רכבת הדינוזאורים (Dinosaur Train)
* קדימה לונה! (!Let's Go Luna)
* מרתה מדברת (Martha Speaks)
* טבע של חתול (Nature Cat)
* ים + מיאו (Peg + Cat)
* ספלאש ובאבלס (Splash and Bubbles)
* סופר וואי! (!Super Why)
* כוח מילולית (WordGirl)
* דניאל והמוזיאון הסודי (Xavier Riddle and the Secret Museum)
* זובומפו (Zoboomafoo)
* אנג'לינה בלרינה (Angelina Ballerina)
* בובה 
* מיילו 2021
* ארץ המילים 
* פנו דרך לנאדי (Make Way for Noddy)
* תומאס הקטר וחברים (Thomas & Friends)
* בוב הבנאי (Bob the Builder)
* החברים של ברני (Barney & Friends)

## קישורים חיצוניים

* 

קטגוריה:ערוצי טלוויזיה אמריקאיים
פפרדלה

**פפרדלה** היא פסטה גדולה, רחבה מאוד, שטוחה, בדומה לפטוצ'יני רחב, שמקורה באזור טוסקנה. רוחב הסוגים הטריים הוא שניים עד שלושה סנטימטרים ועשויים להיות בעלי קצוות מחורצים, בעוד לפפרדלה ביצים מיובשות יש צדדים ישרים.

בעוד שהטליאטלה היא סוג של פסטה עם מסורת במקורה באמיליה-רומאניה גרידא, הפפרדלה, על אף שהושפעה מההשפעה האמיליאנית, היא מהמסורת הטוסקנית האופיינית.

## קישורים חיצוניים

## הערות שוליים

קטגוריה:סוגי פסטה
קטגוריה:פסטה רחבה
תסקיר נפגע עבירה

**תסקיר נפגע עבירה** הוא הליך בסדר הדין הפלילי בישראל הנעשה במסגרת הטיעונים לעונש. בהליך זה מתבקש מומחה (לרוב עובד סוציאלי) המתמנה על ידי בית המשפט, לחוות דעתו בעניין מצבו של הנפגע בעבירה (או בעבירות המתה בני משפחת הנפגע בעבירה) והנזק שנגרם לו כתוצאה מן העבירה. בית המשפט יכול להורות על עריכת תסקיר זה במקרים של עבירות מין, אלימות קשה ועבירות המתה. התסקיר נערך רק בהסכמתו של קורבן העבירה או משפחתו. קורבן עבירה שלגביו נערך תסקיר אינו נדרש להעיד בעניין עונשו של הפוגע.

במסגרת התסקיר נערכת סקירה לגבי מצבו של קורבן העבירה. התסקיר בוחן, בין היתר, את שלל הנזקים שנגרמו לקורבן, כגון: נפשי, פיזי, וכו'. במקרה שקורבן העבירה איננו בין החיים יותר התסקיר ייערך אל מול אחד או יותר מבני משפחתו של הקורבן. התסקיר מבוצע על ידי איש מקצוע שמונה על ידי שר הרווחה, אשר מתמחה באבחון והערכת טראומה ופוסט טראומה.

## היסטוריית החקיקה בעניין תסקיר נפגע עבירה

תחילתו של ההליך בתיקון מס' 18 לחוק סדר הדין הפלילי מ-1995, שהתקבל במסגרת תיקון מס' 2 לחוק סדרי הדין (חקירת עדים) שעסק בעדות נפגעים ונפגעות עבירות מין. על פי החוק רשאי מתלונן להעיד שלא בנוכחות הנאשם או הנאשמת במקרים ובתנאים מסוימים. במסגרת זו תוקן גם סדר הדין הפלילי, ובסעיף 187 (ב) נקבע כי בעבירות מין ניתן לקבל במסגרת הטיעונים לעונש תסקיר, שמנע את הצורך של הנפגע בעבירת המין להתמודד שוב עם התוקף בבית המשפט, וליתן עדות נוספת במסגרת הטיעונים לעונש. התסקיר הוא סודי, ובית המשפט רשאי שלא לגלותו או חלק ממנו לנאשם.

בשנת 2001 נחקק חוק זכויות נפגעי עבירה, ובו נקבע בסעיף 18 כי כל נפגע עבירה יכול לתת מיזמתו הצהרה בכתב לגוף החוקר או לתובע על הפגיעה שנפגע בשל העבירה, והוא זכאי כי התובע יביא את ההצהרה לפני בית המשפט בדיון מסגרת הטיעונים לעונש. כמובן שעל הצהרה מעין זו אין חלים כללי החיסיון האמורים באשר לתסקיר.

בשנת 2007 תוקן שוב חוק סדר הדין הפלילי בתיקון מס' 52 ונקבע כי גם נפגעים ונפגעות בעבירות אלימות קשות (המנויות בחוק) זכאים כי יוגש תסקיר בעניינם. אם היה הנפגע קורבן לעבירת המתה - ייערך התסקיר לגבי משפחתו.

## כוחו של התסקיר

התסקיר הוא כלי רב ערך עבור בית המשפט להעריך את העונש המגיע לנאשם, ואת הפגיעה שנפגע הקורבן, וכל זאת תוך הימנעות מעימות נוסף בין הצדדים במסגרת העדות בבית המשפט, החיונית מאוד במקרה של נפגעי ונפגעות עבירות מין, שעבורם חלק מן הפגיעה הוא הצורך להעיד בבית המשפט על שנעשה להם, ולהיחקר על ידי עורך דינו של הפוגע.

השופטת תחיה שפירא כותבת: "תסקיר הנפגע הינו כלי מקצועי אובייקטיבי רב ערך בידי בית המשפט בבואו לגזור את הדין. חשיבותו היא בהסרת מעטה הסודיות אשר מונע, בדרך כלל,חשיפת פגיעות בתוך המשפחה. חשיבותו
רבה עוד יותר כאשר הנפגע הינו קטין אשר התסקיר משמש לו לפה, מעצים אותו ומביא את קולו אל בית המשפט... התסקיר מאזן את מעמד הקרבן מול זכותו של הנאשם לטעון בשלב הטיעונים לעונש,מעצים את הנפגע בהליך הפלילי, משמש כלי לחיזוק טיעוני הפרקליטות (בין היתר,על ידי סיוע בהחמרת עונשו של העבריין) וממלא יעד מרכזי בעידוד נפגעים להתלונן."

## קישורים חיצוניים
* 

## הערות שוליים

קטגוריה:ענישה
קטגוריה:סדר דין פלילי
סוואנה לה ריין

**סוואנה לה ריין** (באנגלית: **Savannah La Rain**; נולדה ב-9 בינואר 2005) היא שחקנית אוסטרלית, שהתפרסמה בזכות תפקידה בתור בודי מרסר בדרמת הנעורים של נטפליקס, "הקיץ של סאמר" (2022–2023).

## ביוגרפיה
לה ריין נולדה ב-9 בינואר 2005 בבריזבן, קווינסלנד, אוסטרליה.

## קריירה
בשנת 2013 הופיע לראשונה בסדרת הטלוויזיה הדוקומנטרית לילדים "Totally Wild". בשנת 2014 התארחה בתוכנית הטלוויזיה האוסטרלית לילדים "Wurrawhy".

בשנת 2016 שיחקה בתפקיד חוזר בסדרת הטלוויזיה האוסטרלית "בנות הים של מקו". באותה שנה שיחקה בסרט הקולנוע "Alfa Maschi". עד 2019 שיחקה לה ריין בסרטים קצרים. בשנה זו השתתפה בסרט הקולנוע לילדים "דורה והעיר האבודה", בסדרת הטלוויזיה "Content" ובמיני סדרת הטלוויזיה "Dis-placed".

בשנת 2021 לוהקה לתפקיד ראשי בסדרת הטלוויזיה "הקיץ של סאמר" לצד סקיי כץ וקאי לווינס. סדרת הטלוויזיה עלתה לשידור בתחילת יוני 2022. בשנת 2022 הוקרן הסרט "בוש ורוקיט" בו היא מככבת לצד לוק המסוורת'.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרלים שנולדו ב-2005
קטגוריה:אוסטרליות שנולדו ב-2005
עפרה שונית

**עפרה שונית** (1942–1999) הייתה משוררת ישראלית.

## ביוגרפיה
שונית החלה לפרסם משיריה בעיתונות בסוף שנות החמישים. בגיל מאוחר, לאחר הוצאת ספרה הראשון, למדה ספרות אנגלית באוניברסיטת בר-אילן לתואר השני. בשנת 1994 כתבה עבודת תזה בנושא "השפה העברית באוניברסיטאות אנגליה במאה ה-18". עפרה השתתפה בערבי קריאת שירה עם מיטב הסופרים של התקופה.

התחתנה ב-1960 עם העורך ומייסד כתב העת "עכשיו" גבריאל מוקד. לאחר גירושיהם התחתנה עם מורה הגיטרה הקלאסית אברהם פרלמוטר. נולדו להם שתי בנות, איריס והזמרת ענבל פרלמוטר. לאחר שהתאלמנה מבעלה השני, ושנתיים לאחר מות בתה ענבל בתאונת דרכים בשנת 1997, נפטרה מסיבוכי מחלת אלצהיימר.

## כתיבתה
בספרה "הקומקום הסגול" עסקה שונית בסימבוליזם וידויי בתחושות של בדידות, ניכור וחריגות. כמו כן בדומה לחברתה המשוררת דליה הרץ עסקה בשירים אחדים בבעיות של מוסר כללי אל מול מוסר אישי (הסוביקטיביות של המוסר), ובשאלה האם כדי להיות אדם טוב יותר יש להתרחק מחברת אנשים.

## ספריה
* **הקומקום הסגול**, שירים, תל אביב, הוצאת "עכשו", 1963.
* **הקומקום הסגול** (הוצאה מחודשת), שירים, הוצאת עכשיו, תל אביב, 1988.

## מכתביה ודבריה

* 
* **[https://www.oranim.ac.il/sites/heb/academic-units/social-sciences-faculty/hugim/social-communal-class/special-projects/pages/default.aspx אדם חייב]**, באתר מכללת אורנים
* **[https://olam.eu-central-1.linodeobjects.com/pages/1363/f-21.png רוזי הגדולה]**, כפי שפורסם במאמר ביקורת בעיתון העולם הזה
* **[https://library.osu.edu/projects/hebrew-lexicon/99995-files/99995024/99995024-47-48/99995024-47-48-369.pdf שני שירים]**, באתר לקסיקון הספרות העברית החדשה

## הערות שוליים

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משוררות ישראליות
קטגוריה:משוררות כותבות עברית
קטגוריה:משוררים ישראלים
קטגוריה:משוררים כותבי עברית
קטגוריה:אישים הקבורים ברחובות
קטגוריה:ישראלים שנולדו ב-1942
קטגוריה:ישראליות שנולדו ב-1942
קטגוריה:ישראלים שנפטרו ב-1999
קטגוריה:ישראליות שנפטרו ב-1999
טיעונים לעונש

**שלב הטיעונים לעונש** הוא השלב שבא לאחר ההרשעה במסגרת הכרעת הדין ולפני שלב גזר הדין.

בשלב זה חזקת החפות כבר אינה עומדת לנאשם, ושני הצדדים, התביעה וההגנה, ייטענו מה צריכה להיות חומרת עונשו של הנאשם, בהתאם לעבירה או העבירות שהורשע בהן.

## תחילת הליך קביעת הענישה
חוק העונשין בישראל קובע רף ענישה מרבי, ובית המשפט קובע את העונש בהתאם לפיו כאשר ישנה אפשרות להטיל את העונש המרבי או להקל. למשל, העונש המרבי על עבירת גניבה קבוע כשלוש שנות מאסר ועונש על עבירת הריגה נקבע ל-20 שנות מאסר. העונש החמור בענישה הישראלית הוא מאסר בפועל (למעט מקרים חריגים בהם מוטל עונש מוות) אך בית המשפט יכול להטיל גם עונש מינימלי כקנס, עבודות לתועלת הציבור, פיצויים ועבודות שירות.

בשלב הכרעת הדין, קובע בית המשפט האם הוא מקבל את טענות התביעה ואם אכן הצליחה להוכיח מעל לכל ספק כי הנאשם ביצע את העבירות המיוחסות לו בכתב האישום. אם נקבע כי הנאשם זכאי, ההליך המשפטי מסתיים. במידה ונקבע כי הנאשם אשם, מוקרא האישום במלואו והכרעת הדין שנקבעה. בסיום, נקבע מועד לשלב הטיעונים לעונש.

## שלבי ההליך
על פי כן, ניתן לחלק את שלב הטיעונים לשלושה חלקים עיקריים:

השלב הראשון בהליך הטיעונים הוא קביעת מתחם הענישה, כאשר על פי "עקרון ההלימה", על העונש להלום את מידת חומרת העבירה.
בתחילה נקבע העונש הקל במסגרת המתחם, למשל קנס כספי ובהתאם העונש החמור לעונש מאסר (למשל 5 שנות מאסר).

במסגרת הטיעונים לעונש, התביעה שלה אינטרס להרתיע את הנאשם שלא יחזור על מעשיו, וגם לצורך הרתעת עבריינים פעילים או פוטינציאליים, תציג בדרך כלל בפני בית המשפט מקרי ענישה דומים מפסקי דין אחרים ואף תבקש להחמיר בעונש. כמו כן, התביעה תוכל להציג את עברו הפלילי של הנאשם אם קיים.

מנגד, להגנה יש את האינטרס לקבל את העונש המקל ביותר, תציג בדרך כלל בפני בית המשפט את הנסיבות שהביאו לביצוע העבירה לצד מצבו המשפחתי, הפיננסי, הבריאותי, ותעסוקתי של הנאשם (אם הנ"ל רלוונטיים) על מנת להקל בעונשו.
כמו כן, ההגנה תוכל לטעון כי הנאשם נעדר עבר פלילי, לקח אחריות על מעשיו, הביע חרטה, הודה וחסך זמן שיפוטי, רוצה בשיקום ואף לצרף המלצות שירות המבחן.

בשלב הטיעונים לעונש יכול קורבן העבירה לבקש להשמיע את קולו, להביע את עצמו בכתב, בעדות בעל פה או באמצעות תסקיר נפגע.
ואילו, לנאשם עצמו יש את הזכות לומר את המילה האחרונה לפני שבית המשפט קובע את עונשו.

בשלב השני נבחנות הנסיבות הנוכחיות ובית המשפט קובע אם יש לחרוג מן מתחם הענישה, לחומרה או לקולא. לבית המשפט סמכות לחרוג ממתחם הענישה כאשר ישנו סיכוי גבוה לשיקום הנאשם אם עונשו יוקל או להחמיר אם קיים סיכוי שיחזור על העבירה, כאשר מדובר בנאשם בעל עבר פלילי.

בשלב האחרון, שוקל בית המשפט את הטיעונים וקובע את העונש.

## קישורים חיצוניים
* מהם טיעונים לעונש?, החוק הפלילי, 23 במרץ 2016
* 
* 

קטגוריה:ענישה
קטגוריה:סדר דין פלילי
אחד למיליון (שיר)

"**אחד למיליון**" הוא סינגל שהוקלט על ידי הזמר הישראלי ליאור נרקיס בהשתתפות הזמרת נרקיס. הוא יצא לאור ב-9 בינואר 2022, על ידי חברת התקליטים הליקון, כסינגל שלא מתוך אלבום. השיר נכתב על ידי נרקיס וצליל קליפי, והופק על ידי תומר בירן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-560 אלף מיליון השמעות.

השיר הגיע למקום הראשון במצעד הסיגנלים הישראלי של המדיה פורסט.

## רקע
ב-14 בדצמבר 2021 הכריז ליאור על שיתוף הפעולה החדש שלו עם נרקיס בהופעתו בהאנגר 11 בתל אביב-יפו. הוא ציין בפני הקהל כי השיר הבא שלו יהיה בהשתתפות זמרת מוכרת ישראלית, ולאחר מכן הזמין את נרקיס לביצוע "אחד למיליון".

## וידאו קליפ
לא פורסם וידאו קליפ רשמי לשיר. ביום צאת השיר, ב-9 בינואר 2022, פורסם בערוץ היוטיוב הרשמי של ליאור האודיו של "אחד למיליון" עם העטיפה שלו כרקע. נכון ליולי 2024 עומד מונה הצפיות של האודיו על למעלה מ-3.4 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי ליאור נרקיס
קטגוריה:שירי נרקיס
קטגוריה:דואטים
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים על אלוהים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
אנדרה-פרנק זמבו אנגיסה

**אנדרה-פרנק זמבו אנגיסה** (בצרפתית: **André-Frank Zambo Anguissa**; נולד ב-16 בנובמבר 1995 ביאונדה שבקמרון) הוא כדורגלן קמרוני המשחק בעמדת הקשר האחורי בקבוצת נאפולי מהסרייה א' ובנבחרת קמרון.

## קריירת מועדונים
זמבו אנגיסה הצטרף לאולימפיק מרסיי מסטאד ריימס בשנת 2015. ב-17 בספטמבר 2015 ערך את הופעת הבכורה שלו במועדון, במשחק במסגרת הליגה האירופית נגד חרונינגן. שלושה ימים לאחר מכן ערך את הופעת הבכורה שלו בליגת העל הצרפתית, במשחק נגד אולימפיק ליון.

ב-16 במאי 2018 שיחק בגמר הליגה האירופית 2018 נגד אתלטיקו מדריד, בו הפסידה אולימפיק מרסיי.

בחודש אוגוסט 2018 חתם בפולהאם מהפרמייר ליג. בחודש יולי 2019, לאחר ירידתה של פולהאם לפוטבול ליג צ'מפיונשיפ, הושאל לוויאריאל מהלה ליגה. ב-17 באוגוסט 2019 ערך את הופעת הבכורה שלו במועדון, בתיקו 4-4 נגד גרנדה.

ב-31 באוגוסט 2021 חתם על חוזה חדש לשלוש עונות בפולהאם, והושאל לנאפולי מהסרייה א' למשך עונת 2021/2022. 

## קריירה בינלאומית
ב-24 במרץ 2017 ערך זמבו אנגיסה את הופעת הבכורה שלו בנבחרת קמרון, בניצחון 0–1 על נבחרת תוניסיה במשחק ידידות.

הוא היה חלק מסגל נבחרת קמרון בטורנירים גביע הקונפדרציות 2017, גביע אפריקה לאומות 2019 וגביע אפריקה לאומות 2021.

נכלל בסגל נבחרת קמרון לטורניר מונדיאל 2022.

נכלל בסגל נבחרת קמרון לטורניר גביע אפריקה לאומות 2023.

## תארים
**נאפולי**

* אליפות איטליה: 2022/2023, 2024/2025

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:יאונדה: כדורגלנים
קטגוריה:כדורגלני סטאד ריימס
קטגוריה:כדורגלני אולימפיק מרסיי
קטגוריה:כדורגלני פולהאם
קטגוריה:כדורגלני ויאריאל
קטגוריה:כדורגלני נאפולי
קטגוריה:כדורגלני נבחרת קמרון
קטגוריה:כדורגלני גביע הקונפדרציות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:קמרונים שנולדו ב-1995
פן (בקינגהמשייר)

**פֶּן** הוא כפר וקהילה אזרחית בבקינגהמשייר, אנגליה, אשר שוכן במרחק של כ־4.8 קילומטרים צפונית־מערבית לביקונספילד וכ־6.4 קילומטרים מזרחית להיי וויקום. שטח השיפוט של הכפר משתרע על 16.15 קילומטרים רבועים, אשר מכסים את הכפר פן עצמו ואת היישובים הזעירים הסמוכים, פן סטריט, נוטי גרין, פורטי גרין, ווינצ'מור היל. אומדן האוכלוסין נכון לשנת 2019 הוא 4,168 נפשות.

## תולדות הכפר
מקור השם הוא קלטי, דומה למלה הוולשית המודרנית "פן", ופירושו עשוי להיות "ראש גבעה" או "קצה". הכפר פן עומד על צוק מוצק של גבעות צ'ילטרן. מהמגדל של כנסיית השילוש הקדוש בכפר, ניתן לראות רחוק עד מחוזות אחרים של אנגליה.

##### משפחת פן
האחוזה הראשית באזור פֶּן, אחוזת סיגרייב, הייתה שייכת למשפחה בשם פֶּן. פלונית סיבּיל פן, אשתו של פלוני דייוויד, הייתה מטפלת ואומנת למלך אנגליה אדוארד השישי וכן בת לווייה של חדר המיטות לאחותו, המלכה אליזבת הראשונה. בשנת 1735 עברה האחוזה מרוג'ר פן הערירי לאחותו, כיורשת יחידה, שהייתה נשואה לברונט סקארסדייל השלישי.

בשנת 1837 נהנתה האחוזה, שכבר לא הייתה בבעלות משפחת פן, מחוק הפיצוי על ביטול העבדות של 1837. משפחה החזיקה שני מטעים בג'מייקה, ובשניהם יחד 210 עבדים. האחוזה קיבלה פיצוי בסך 4095 לירות שטרלינג, סכום המקביל לכחצי מיליון ליש"ט של ימינו.

לא ידוע על קשר משפחתי בין משפחת פן המקומית לבין ויליאם פן, מהאבות המייסדים של ארצות הברית, ומייסד מדינת פנסילבניה (שקרויה על שם אביו, האדמירל סר ויליאם פן); משפחתו של ויליאם פן לא הייתה מהאזור, אלא הגיעה מווילטשייר. עם זאת, הבית הנקרא "פנברי גרוב" נבנה בשנת 1902 על ידי המהנדס האמריקני הוראס פילד פּרשל, כהעתק של אחוזת פנסברי, ביתו של ויליאם פן בפנסילבניה, משום שחשב בטעות שהכפר קשור לשושלת מייסדי פנסילבניה.

## אגדה מקומית
המקומיים מספרים שאת הכפר פן רודפת רוחו של פועל חווה מהמאה ה־18, שמופיע, צוחק, על גב סוס רפאים.

## שטחים ציבוריים וספורט
ביישובים הסמוכים לכפר – פן סטריט ונוטי גרין – יש שטחי ציבור, שעליהם משחקים מועדוני הקריקט של שני היישובים. הפאבים המקומיים פונים אל אותם שטחים ציבוריים. לפן יש מועדון כדורגל שאינו משתתף בליגה האנגלית ושמו Penn &amp;amp; Tylers Green FC, והקבוצה משחקת ברחוב אלם.

## פן המודרני
האזור הוא חלק מגבעות צ'ילטרן וחיים בו הרבה אנשים שנוסעים ללונדון מדי יום, בשל קרבתו לצומת כביש 3 של הכביש המהיר M40 בלאודווטר, ולרכבת בביקונספילד ותחנת הרכבת התחתית של לונדון באמרשם, המקושרות לעיר הבירה.

פן עדיין משמש מושב משפחת הרוזן האו (Earl Howe) משושלת פֶּן־קֶרזֶן־האו, שהגדילה את עושרה באמצעות חוקי תיחום, שהעניקו זכויות קניין פרטיות על קרקעות שהיו בעבר בשימוש קהילתי משותף. בשנת 1855, הבעלות על "היער המשותף" ועל "יער פן" עברה לרוזן האו הראשון, מה שהכריח מקומיים רבים, על משק החי שלהם, להתפנות מהשטח. זה גרם לתסיסה כללית בקהילה. במשך מאות שנים התפרנסו תושבי הכפר על ידי רעיית בעלי החיים שלהם בשטח הציבורי, ועל ידי איסוף מה שיכלו מהאדמה. כשהיער הפך לרכוש פרטי, רבים צללו עמוק יותר לעוני. זה הוביל לשנים של מחאה בלתי חוקית, של הסרת גדרות ושל צַיִד לא חוקי, כשאנשים מקומיים ניסו להחזיר את מה שנראה להם לגיטימי.

חנות הספרים הנקראת "חנות הספרים בקוטג'" הייתה אתר צילום בפרק "סיפור על שני כפרים", פרק של תוכנית הטלוויזיה של ITV, רציחות במידסומר . גם אתר הצילומים בן 12 הדונם עבור הסרט **[[נני מקפי - קסם של אומנת]]** נבנה שם.

## קישורים חיצוניים

* אתר הכפר – חדשות, אירועים, תמונות ומפת כפר ומאמרים. (באנגלית)
* אתר מועדון הכדורגל פן וטיילרס גרין FC (באנגלית)

## הערות שוליים

קטגוריה:אנגליה: כפרים
הדום הקרח זנפול

**הדום הקרח זנפול** או **קרחון ההדום זנפול** (באנגלית: **Znepole Ice Piedmont**; בבולגרית: **ледник Знеполе**) הוא קרחון הדום בחצי האי טריניטי באזור ארץ גרהאם של חצי האי האנטארקטי, שבאנטארקטיקה.

הדום הקרח זנפול ממוקם מדרום לקרחון ויקטורי;

הדום הקרח זנפול ממוקם צפונית-מזרחית מקרחון דריטין.

הדום הקרח זנפול גובל ברמת קונדופריי שמצפון לו.

ממערב להדום הקרח מצוי רכס מצוקים סלעי וצר, שאורכו 5.2 קילומטרים, המצוק צמוד להר בראדלי.

קרחון ההדום זנפול זורם לכיוון דרום-מזרח ונשפך אל מצר הים תעלת הנסיך גוסטב, הנפתחת אל ים ודל.

אורכו של הדום הקרח 13 קילומטרים (בכיוון צפון-מערב - דרום-מזרח) ורוחבו של הדום הקרח 7.5 קילומטרים.

## היסטוריה
### גילוי ומיפוי הקרחון

קרחון ההדום מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

הקרחון נקרא על שם אזור זנפול שבמערב בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים
* תצלום לוויין של אזור הנונאטאק, תוך סימון אתרים נוספים באזור באתר copernix

זנפול
זנפול
זנפול
מיכאיל סטסינופולוס

**מיכאיל סטסינופולוס** (ביוונית: **Μιχαήλ Στασινόπουλος**; 27 ביולי 1903 – 31 באוקטובר 2002) היה משפטן ופוליטיקאי יווני, אשר כיהן כנשיא נשיא יוון מ-1974 עד 1975. חבר בדמוקרטיה חדשה, הוא היה נושא המשרה הראשון תחת הרפובליקה ההלנית השלישית.

## ביוגרפיה
סטסינופולוס למד משפטים באוניברסיטת אתונה והוענק לו תואר דוקטור במשפטים ב-1934. בשנת 1937 הוא מונה לפרופסור חבר למשפט מנהלי באוניברסיטת אתונה ובשנת 1934 הפך לפרופסור באוניברסיטת פנטיאון, אשר כיהן כרקטור מ-1951 עד 1958.

מ-1951 עד 1953, הוא היה הנשיא של תאגיד השידור ההלני. בשנת 1952, הוא כיהן כשר זמני במשרד ראש הממשלה ושר העבודה בממשלתו הזמנית של דימיטריוס קיוסופולוס ובשנת 1958 הוא היה שר הנשיאות בממשלתו הזמנית של קונסטנדינוס גאורגאקופולוס. בשנת 1929, הוא התקבל אל מועצת המדינה, לאחר שהגיע למקום הראשון במבחן הכניסה, וכיהן כנשיא הגוף זה מ-1966 עד 1969.

בבחירות למחוקקים ביוון ב-1974, סטסינופולוס נהפך לחבר בפרלמנט בכרטיס הארצי של מפלגת הדמוקרטיה חדשה. כאשר משאל עם (8 בדצמבר 1974) קבע את יוון כרפובליקה, סטסינופולוס נבחר לנשיא של הרפובליקה על-ידי הרוב בהפרלמנט ההלני. הוא כיהן כראש המדינה מ-18 בדצמבר 1974 עד 19 ביולי 1975, כלומר, עד להשלמת המוסדות הפוליטיים החדשים על ידי האספה הלאומית המחודשת באמצעות פרסום החוקה החדשה של יוון. סטסינופולוס מת ב-31 באוקטובר 2002, בגיל 99. אחרי
8 בפברואר 2000, כשנפטר ברומניה יון גאורגה מאורר מת עד למותו עצמו, היה סטסינופולוס למשך למעלה משנתיים ראש המדינה לשעבר המבוגר ביותר בעולם.

## כתבים
סטסינופולוס היה סופר פורה. יצירתו הספרותית הופיע לראשונה במגזין "המוזה" (1920-1923). הוא פרסם מאמרים מדעיים רבים ויצירות ספרותיות, וכן תרגומים של שירה ופרוזה צרפתית. בשנת 1968 הוא נבחר אל האקדמיה של אתונה כחבר מלא ובשנים 1969 ו-1970 הוא הועמד על-ידי נשיא מועצת המדינה הצרפתית, רנה קאסן, כמועמד לפרס נובל לשלום.

קטגוריה:נשיאי יוון
קטגוריה:משפטנים יוונים
קטגוריה:פוליטיקאים יוונים
קטגוריה:סופרים יוונים
קטגוריה:מתרגמים מצרפתית
קטגוריה:סגל אוניברסיטאות ומכללות
קטגוריה:בוגרי לימודי משפטים
קטגוריה:בוגרי אוניברסיטת אתונה
קטגוריה:מדענים יוונים
קטגוריה:ילידי 1903
קטגוריה:נפטרים ב-2002
לקטוש

**לקטוש** (Lakatos) הוא שם משפחה שמקורו בהונגרית ומשמעותו "מנעולן".

קטגוריה:שמות משפחה הונגריים
קטגוריה:שמות משפחה לפי עיסוק
פנו דרך לנאדי

**פנו דרך לנאדי** (באנגלית: **Make Way for Noddy**) היא סדרת טלוויזיה בריטית-אמריקאית לילדים בהנפשה ממוחשבת, מסוגת קומדיה, המבוססת על סדרת הספרים "נדי" מאת איניד בלייטון. הסדרה נוצרה על ידי מלורי לואיס, בוימה על ידי ביירון ווהנס, הופקה על ידי Chorion ו-SD Entertainment והונפשה על ידי Wang Film Productions.

הסדרה, אשר כוללת שתי עונות ו-100 פרקים, שודרה במקור בבריטניה בערוץ Channel 5 ובארצות הברית בערוץ PBS Kids. תקופת השידור המקורית של הסדרה היא החל מ-2 בספטמבר 2002 עד 3 באוקטובר 2003. בישראל הסדרה שודרה בדיבוב לעברית בשנת 2003 בערוץ הופ!. כמו כן, הופקו בהשראת הסדרה שלושה ספיישלים שהופצו לאחר שידורה. 

זוהי הסדרה השלישית שמבוססת על סדרת הספרים שמופצת בארץ, לאחר הסדרות "נאדי" ו"נאדי בארץ הצעצועים". לאחר סדרה זו הופצו בארץ הסדרות "מדברים אנגלית עם נאדי ששודר בשנת 2008" "ונאדי בארץ הצעצועים ששודר בשנת 2013".

## עלילה
הסדרה עוקבת אחר נאדי, אשר בכל פרק עובר הרפתקה חדשה עם חבריו הטובים הגנום אוזניון, השוטר מר פלוד וטסי הדובה.

## מדבבים בעברית
הדיבוב העברי בוים על ידי אורלי קטן, והופק על ידי קרן עוז.
* דניאל מגון - נאדי
* דב רייזר - אוזניון
* יואב בר-לב - גובו / מר ג'מבו
* דור צויגנבום - סליי / מר פלוד
* שמחה ברבירו - מר מתנדנד / מר ספארקס
* הילה בסון - לולה הבובה
* חן ליאוני - טדי הדובון
* תמי צוברי - טסי הדובה
* ענת ניב - מרתה הקופה / חתולה ורודה
* אורלי קטן - גברת סקיטל
* אלי לולאי

את שיר הפתיחה בעברית ביצעו דניאל מגון ורוני נדלר.

## קישורים חיצוניים

* 

קטגוריה:ערוץ הופ!: תוכניות רכש
קטגוריה:סדרות טלוויזיה המבוססות על ספרים
קטגוריה:נאדי
קטגוריה:סדרות PBS Kids
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-2000
קונסטנדינוס צאצוס

**קונסטנדינוס צאצוס** (ביוונית: **Κωνσταντίνος Τσάτσος**; 1 ביולי 1899 – 8 באוקטובר 1987) היה דיפלומט, פרופסור למשפטים, ופוליטיקאי יווני. הוא כיהן כנשיא השני של הרפובליקה ההלנית השלישית מ-1975 עד 1980.

## חייו
צאצוס נולד באתונה בשנת 1899. לאחר שסיים את לימודיו בבית ספר למשפטים של אוניברסיטת אתונה ב-1918 הוא הצטרף לקורפוס הדיפלומטי. לאחר שסיים את לימודי דוקטורט (1924–1928) בהיידלברג, רפובליקת ויימאר גרמניה, הוא חזר ליוון שם התמנה לפרופסור למשפטים ב-1933. ב-1940, הוא נעצר והוגלה בשל התנגדות למשטר 4 באוגוסט של יואניס מטאקסס. במהלך הכיבוש של מעצמות הציר ביוון בימי מלחמת העולם השנייה, צאצוס השתתף בתנועת ההתנגדות ובהמשך ברח למזרח התיכון, שבו פעלה ממשלת יוון הגולה.

לאחר סיומה של מלחמת העולם השנייה, ב-1945 חזר צאצוס ליוון ונכנס לפוליטיקה. הוא התמנה לשר שר הפנים בקבינט הראשון של סגן האדמירל פטרוס וולגריס (8 באפריל – 11 באוגוסט 1945). אולם ב-1946 על מנת להיות יותר מעורב בזירה הפוליטית, הוא התפטר מתפקידו באוניברסיטת אתונה והצטרף למפלגה הליברלית. אחרי הקמת האיחוד הרדיקלי הלאומי בראשות קונסטנדינוס קרמנליס, ב-1955 חבר למפלגה הזאת והיה לאחד ממקורביו של קרמנליס. אמנם, מבחינה אידאולוגית, היה יותר במרכז הליברלי ולא שמרן.

צאצוס כיהן כחבר בפרלמנט ובתפקידי שרים שונים עד לעלייה לשלטון של החונטה הצבאית בשנים 1967–1974. בממשלה הראשונה של קונסטנדינוס קרמנליס שימש צאצוס במשך שנים רבות כשר של המנהל הציבורי. לאחר המטאפוליטפסי ב-1974, הוא נבחר שוב כחבר של הפרלמנט ההלני והתמנה לשר התרבות. ב-1975, הוא נבחר על-ידי הפרלמנט לנשיא הרפובליקה. הוא פרש מהחיים הפוליטיים בסיום כהונתו בת חמש השנים. הוא מת ב-1987 באתונה. הוא נקבר בבית הקברות הראשון של אתונה. הוא הותיר אחוריו את אשתו, יואנה לבית ספריאדו, אחותו של חתן פרס נובל של המשורר יורגוס ספריס, שמתה בשנת 2000.

## צאצוס כמלומד
צאצוס כיהן כפרופסור של פילוספית המשפטים מ-1933 עד 1946 כשהוא נכנס לפוליטיקה.
מאז שנת 1962 הוא היה חבר באקדמיה של אתונה. עבודת הכתיבה העצומה שלו כוללת ספרי לימוד של תיאוריה משפטית, סקרים על פילוסופיה והיסטוריה, כמו גם יצירות ספרותיות, שירים, מסות ותרגומים של קלאסיקות יווניות ורומיות עתיקות. בשנת 1974, הוא עמד בראש הוועדה הפרלמנטרית שהגישה את הטיוטה הראשונה של החוקה החדשה.

## קישורים חיצוניים

* 

קטגוריה:נשיאי יוון
קטגוריה:דיפלומטים
קטגוריה:פוליטיקאים יוונים
קטגוריה:בוגרי אוניברסיטת אתונה
קטגוריה:בעלי תואר דוקטור מאוניברסיטת היידלברג
קטגוריה:סגל אוניברסיטאות ומכללות
קטגוריה:מעוטרי עיטור הכוכב של יוגוסלביה
קטגוריה:ילידי 1899
קטגוריה:נפטרים ב-1987
New-Map

**New-Map** הייתה חברה צרפתית לייצור אופניים, אופנועים ומכוניות.

המפעל לייצור אופניים הוקם בסוף המאה ה-19 על ידי יוסף מרטין. בהמשך בנו פול מרטין החליט לעבור לייצור כלי רכב עם מנוע.

המפעל החדש הוקם באזור ליון והתמחה בייצור אופנועים. בתוצרת החברה הורכבו מנועים מיצרנים ידועים באירופה.

בשנת 1938 החל ייצור מכוניות מדגם Baby VB-54. בתקופה עד לשנת 1945 נבנו ונמכרו כ-1000 מכוניות מצוידות במנוע 100 סמ"ק עם קירור אוויר מתוצרת Sachs. המכוניות הייתה ללא גג, ללא דלתות אך עם מגן קדמי. היא הייתה מיועדת ל-2 נוסעים. בשנת 1946 פס הייצור עבר למכונית גדולה יותר עם מנוע 125 סמ"ק. התכנון היה מבוסס בעיקרו לדגם ישן עם שיפורים והתאמות קטנות. בשנת 1947 המפעל עבר לקלרמון פראן והחל ייצור מכוניות מדגם Rolux. ייצור נפסק בשנת 1952 לאחר בניית 300 מכוניות בלבד. החברה שינתה את שמה ל-Société de Construction du Centre והמשיכה בייצור אופנועים ומכונית על 3 גלגלים בשם Solyto. במכונית זו היה מותקן מנוע 125 סמ"ק היו לה 3 הילוכים ללא הילוך אחורי. דגם זה היה מיוצר בספרד בשם Delfín תחת הסכם מסחרי עם חברה מקומית. המפעל היה ממוקם בברצלונה. דגם זה היה מצויד במנוע 197 סמ"ק והיה יכול להגיע למהירות של 60 קמ"ש עם משא של 250 ק"ג. הוא היה מיוצר בשנים 1957–1959 ונבנו כמה עשרות יחידות.

## גלריה

קובץ:KV Solyto gefotografeerd in Frankrijk (Dordogne) in 1999.jpg | דגם "Solyto"
קובץ:Delfín_tricamioneta.jpg | דגם "Delfin"
קובץ:1948RoluxVB60.jpg | דגם "Rolux", שנת 1948


## קישורים חיצוניים

* מידע על החברה
*תיאור מכונית Rolux
*תיאור מכונית מדגם Baby

## הערות שוליים

קטגוריה:יצרני רכב צרפתיים